**মাধবী মুদগল** হলেন ওডিশি নৃত্যশৈলীর জন্যে বহুল পরিচিত একজন ভারতীয় ধ্রুপদী নৃত্যশিল্পী। তিনি একাধিক পুরস্কার লাভ করেন, যেমন: *সংস্কৃতি পুরস্কার ১৯৮৪ সালে, ভারতের রাষ্ট্রপতির পুরস্কার এবং পদ্মশ্রী পুরস্কার ১৯৯০ সালে, ওডিশা রাজ্য সংগীত নাটক একাডেমি পুরস্কার ১৯৯৬ সালে, ফ্রান্সের সরকার দ্বারা প্রদত্ত গ্র্যান্ডে মেদেল দে লা ভিলে ১৯৯৭ সালে, কেন্দ্রীয় সংগীত নাটক একাডেমি পুরস্কার ২০০০ সালে, দিল্লি রাজ্য পরিষদ সম্মান, ২০০২ সালে এবং নৃত্য চূড়ামণি উপাধি ২০০৪ সালে।*

প্রারম্ভিক জীবন ও প্রশিক্ষণ
---------------------------

মাধবী মুদগল নয়াদিল্লির হিন্দস্থানি সংগীত এবং ধ্রুপদী নৃত্যের জন্য বিখ্যাত নৃত্য শিক্ষালয়ের অন্যতম গন্ধর্ব মহাবিদ্যালয়ের প্রতিষ্ঠাতা অধ্যাপক বিনয় চন্দ্র মৌদগল্যের ঘরে জন্মগ্রহণ করেছিলেন। প্রফেসর বিনয় চন্দ্র মৌদগল্য বিজয়া মুলের অ্যানিমেশন ছবি এক অনেক অওর একতাতে *হিন্দ দেশ কে নিবাসী* গানের জন্য আজ সর্বাধিক স্মরণীয় হয়ে আছেন, যে ছবি সর্বশ্রেষ্ঠ শিক্ষামূলক চলচ্চিত্রের জন্য জাতীয় চলচ্চিত্র পুরস্কার লাভ করেছিল। তিনি তাঁর পরিবারের কাছ থেকে উত্তরাধিকার সূত্রে শিল্প ও নৃত্যের প্রতি গভীর ভালবাসা পেয়েছিলেন এবং তাঁর গুরু শ্রী হরেকৃষ্ণ বেহেরার যথাযথ সাহচর্যে সারা বিশ্ব অচিরেই তাঁর অসাধারণ দক্ষতা সম্পর্কে অবহিত হয়েছিল। মাত্র ৪ বছর বয়সে তিনি তাঁর প্রথম জন-প্রদর্শন শুরু করেছিলেন। প্রাথমিকভাবে তিনি ভরতনাট্যম এবং কত্থক শিখেছিলেন, কিন্তু অবশেষে তিনি ওডিশিকে তাঁর নৃত্য প্রদর্শনের মাধ্যম হিসাবে নির্বাচন করেছিলেন। কিংবদন্তি গুরু কেলুচরণ মহাপাত্রের অভিভাবকত্বে তাঁর ওডিশি নৃত্যশিল্প দক্ষতা উৎকৃষ্টভাবে সংস্কারসাধিত হয়েছিল।

যদিও তিনি অন্যান্য নৃত্যশৈলীতে প্রশিক্ষণ নিয়েছিলেন, তা সত্ত্বেও কেন তিনি ওডিশিকে পছন্দ করেছিলেন? এক সাক্ষাৎকারের জবাবে তিনি বলেছিলেন,

|  |  |  |
| --- | --- | --- |
| "| এই নৃত্যশৈলীর গীতিধর্মিতা এবং সূক্ষ্মতা আমাকে আকর্ষণ করেছিল। আমার শিশুকালে যখন নৃত্যের সঙ্গে আমার পরিচয় হয়, তখন ধ্রুপদী নৃত্যশৈলী হিসেবে কেবলমাত্র ভরতনাট্যম এবং কত্থক সহজলভ্য ছিল। পরবর্তীতে, আমার কৈশোরে ভরতনাট্যমের ক্ষেত্রে ভাষাগত বাধা এবং কত্থকের লোক টানার ক্ষমতা আমাকে ওডিশিতে পরিবর্তন করার কারণ ঘটিয়েছে, যা তখন কেবল দিল্লিতে শেখানো হোত। এছাড়াও, এক নবজাতক শৈলী হিসেবে আমার কাছে চ্যালেঞ্জ এসেছিল। | "|

তিনি স্থাপত্যশিল্পে এক ডিপ্লোমা অর্জন করেন এবং সচরাচর বিভিন্ন পত্রিকা এবং বইয়ের জন্য লেখেন।

কর্মজীবন
--------

নৃত্য পরিকল্পনা শিল্প সম্পর্কে মাধবী মুদগলের গভীর অন্তর্দৃষ্টি এবং প্রতিশ্রুতি সহকারে ওডিশির সূক্ষ্ম তারতম্যে নবাগত নৃত্যশিল্পীদের সুপ্রশিক্ষণ এবং উৎসাহদান বিশ্বব্যাপী প্রশংসার দাবি রাখে।

সারা বিশ্বব্যাপী মাধবীর যে সমস্ত বৈশিষ্ট্যসূচক নৃত্যপরিকল্পনার প্রদর্শন সমালোচকদের দ্বারা প্রশংসিত হয়েছে, সেগুলো হল: এডিনবার্গ ইন্টারন্যাশনাল ফেস্টিভ্যাল, যুক্তরাজ্য; ফেস্টিভ্যাল অফ ইন্ডিয়া ইন ইউনাইটেড স্টেটস; দ্য সার্ভ্যান্টিনো ফেস্টিভ্যাল, মেক্সিকো; ভিয়েনা ডান্স ফেস্টিভ্যাল, অস্ট্রিয়া; ফেস্টিভ্যাল অফ ইন্ডিয়ান ডান্স, দক্ষিণ আফ্রিকা; ফেস্টিভ্যাল অফ ইন্ডিয়ান কালচার, সাও পাওলো, ব্রাজিল; ডেইজ অফ ইন্ডিয়ান কালচার, হাঙ্গেরি; ফেস্টিভ্যাল অফ ইন্ডিয়ান আর্টস; লন্ডন; দ্য অ্যাভিগনন ফেস্টিভ্যাল, ফ্রান্স; পিনা বাউশে'স ফেস্টিভ্যাল, উপ্পারটারটাল অ্যান্ড বার্লিন ফেস্টপিলে জার্মানি; এবং ইতালি, স্পেন, লাওস, ভিয়েতনাম, মালয়শিয়া, জাপান এবং ভারতীয় উপমহাদেশে উৎসবসমূহ। ওডিশি নৃত্যকে ভারতের অন্যতম প্রধান ধ্রুপদী নৃত্যশৈলী রূপ দিয়ে দর্শক-শ্রোতাদের কাছে উপস্থাপনা, বিভিন্ন কনসার্ট এবং তৎসহ ভারতে ব্যাপক গ্রহণযোগ্যভাবে বৈশিষ্ট্যপূর্ণ নৃত্য উৎসব সংগঠন করছিলেন। নিম্নের উদ্ধৃতি থেকে তাঁর বিশ্বাসযোগ্যতা প্রতিষ্ঠিত হতে পারে:

|  |  |  |
| --- | --- | --- |
| "| মাধবী মুদগল আমাদের বলেন নৃত্য করলে কেমন অনুভূতি হয় - তাঁর মুখমণ্ডলে দৃষ্ট হয় পূর্বানুমন, সহনশীলতা এবং অবসান। তাঁর আঙুলের মুদ্রায় কলাত্মক ছন্দ, গীতিময় রোমাঞ্চ আলোচিত হয়। | "|

তিনি মনে করেন যে, তাঁর জীবনের সর্বাধিক স্মরণীয় দিনের সেই মুহূর্ত, যে সময় গুরু কেলুচরণ মহাপাত্র তাঁকে তাঁর শিষ্য হিসাবে গ্রহণ করেছিলেন।

ব্যক্তিগত জীবন
--------------

মাধবীর ভ্রাতা মধুপ মুদগল হলেন একজন পদ্মশ্রী পুরস্কার বিজেতা, খেয়াল এবং ভজন গায়ক হিসেবে বিখ্যাত মানুষ। এছাড়া তিনি সংগীতকার, সংবাহক এবং ১৯৯৫ খ্রিস্টাব্দ থেকে এক নৃত্য শিক্ষালয় নয়াদিল্লির গন্ধর্ব মহাবিদ্যালয়ের অধ্যক্ষ ছিলেন। তাঁর ভ্রাতুষ্পুত্রী, অর্থাৎ মধুপ মুদগলের কন্যা আরুশি, দিল্লির কারমেল কনভেন্ট স্কুলের প্রাক্তন ছাত্রী; যাকে মাধবী গন্ধর্ব মহাবিদ্যালয়ে প্রশিক্ষণ দিয়ে ২০০৩ খ্রিস্টাব্দে একজন একক ওডিশি নৃত্যশিল্পীরূপে মঞ্চে আবির্ভূত হওয়ার জন্যে তৈরি করেছিলেন। তিনি হলেন একমাত্র ভারতীয় নৃত্যশিল্পী, যিনি ২০০৮ খ্রিস্টাব্দে জার্মান নৃত্য-পরিকল্পক পিনা বাউশ দ্বারা সংগঠিত আন্তর্জাতিক নৃত্য উৎসবে অংশগ্রহণ করেছিলেন, যেখানে তিনি একটা নিজস্ব পরিকল্পনা করা নৃত্যানুষ্ঠান,বাগেশ্রী প্রদর্শন করেছিলেন। মাধবী মুদগলের দ্বিতীয় ভ্রাতা মুকুল মুদগল পাঞ্জাব ও হরিয়ানা হাইকোর্টের একজন অবসরপ্রাপ্ত প্রধান বিচারপতি, যিনি মুদগল কমিটির প্রধান ছিলেন; এই কমিটির অন্যান্য সদস্যরা হলেন: ভারতের অতিরিক্ত সলিসিটর জেনারেল এল নাগেশ্বরা রাও এবং প্রবীণ অ্যাডভোকেট এবং প্রাক্তন ক্রিকেট আম্পায়ার নীলয় দত্ত। ২০১৩ ইন্ডিয়ান প্রিমিয়ার লিগে দুর্নীতি, বাজি এবং স্পট-ফিক্সিংয়ের অভিযোগের বিষয়ে স্বাধীন তদন্ত করার জন্যে সুপ্রিম কোর্ট কর্তৃক উক্ত কমিটি নিযুক্ত করা হয়েছিল। মুকুল মুদগল ১৯৪৯ খ্রিস্টাব্দের ৪ জানুয়ারি জন্মগ্রহণ করেন, বিচারপতি মুদগল ১৯৯৮ খ্রিস্টাব্দের ২ মার্চ দিল্লি হাইকোর্টের বিচারক হিসেবে নিযুক্ত হন। ২০০৯ খ্রিস্টাব্দের ৫ ডিসেম্বর তিনি হাইকোর্টের প্রধান বিচারপতি হিসেবে শপথ গ্রহণ করেন এবং ২০১১ খ্রিস্টাব্দের ৩ জানুয়ারি অবসর নিয়েছেন। তাঁর ভ্রাতুষ্পুত্র ধবল, বিচারপতি মুদগলের সন্তান এবং বিখ্যাত হিন্দুস্তানি ধ্রুপদী কণ্ঠশিল্পী শুভ মুদগল হলেন দিল্লিকেন্দ্রিক একটা জনপ্রিয় ব্যান্ড হাফ স্টেপ ডাউনের প্রধান গায়ক  এবং একজন সম্ভাবনাপূর্ণ পোকার খেলোয়াড়।

আরো দেখুন
---------

* বিনয় চন্দ্র মৌদগল্য
* মধুপ মুদগল
* মুকুল মুদগল
* শুভ মুদগল

তথ্যসূত্র
---------

1. ↑  "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।
2. 1 2 3  Madhavi, Mudgal (১৫ নভেম্বর ২০০৪)। "-'surprised and glad' to be chosen for Nritya Choodamani 2004 -Madhavi" (সাক্ষাৎকার)। সাক্ষাত্কার গ্রহণ করেন narthaki.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "National Award For Best Educational/Motivational/Instructional Film"। *www.awardsandshows.com*। সংগ্রহের তারিখ ২০২০-০২-১৬।
4. ↑  "Madhavi Mudgal"। Per Diem Co। ২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ জুন ২০১২।
5. ↑  "International Dance Festival - VISTAAR"। সংগ্রহের তারিখ ৪ জুন ২০১২।
6. 1 2  "Interview with Madhavi Mudgal"। Anand Foundation। ২২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৪ জুন ২০১২।
7. ↑  George Jackson (অক্টোবর ২০০৯)। "What people are saying?"। DanceviewTimes.com, Washington। সংগ্রহের তারিখ ৪ জুন ২০১২।
8. ↑  "Madhup Mudgal and the world of khayal"। *Indian Express*। ৮ জানুয়ারি ২০০৬। [*স্থায়ীভাবে অকার্যকর সংযোগ*]
9. ↑  "Interview : Madhup Mudgal: 'It's hard teaching beginners'"। *The Financial Express*। ১২ নভেম্বর ২০০৬।
10. ↑  Rajan, Anjana (২০১০-০১-০৮)। "And her body spoke…"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০২-১৬। A disciple and niece of Madhavi Mudgal, Arushi has already made her mark as a fleet-footed young dancer... set to music by her father, Hindustani vocalist Madhup Mudgal, and choreographed by Madhavi Mudgal
11. ↑  "Baby, You're On Your Own Now"। *Indian Express*। ১০ সেপ্টেম্বর ২০০৩। [*স্থায়ীভাবে অকার্যকর সংযোগ*]
12. ↑  "Dance Works"। *Indian Express*। ৩ নভেম্বর ২০০৮।
13. ↑  Jasvinder Sidhu (৭ অক্টোবর ২০১৪)। "Spot fixing: Mudgal panel examines three Indian players - Hindustan Times"। ২৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-১০-২৭।
14. ↑  "Supreme Court asks Mudgal committee to complete probe within two months"। *The Indian Express*। ১ সেপ্টেম্বর ২০১৪। পৃষ্ঠা 2। সংগ্রহের তারিখ ২০১৪-১০-২৭।
15. ↑  "We did not state things we couldn't corroborate'"। *The Telegraph*। India। ১৬ ফেব্রুয়ারি ২০১৪। সংগ্রহের তারিখ ১০ জানুয়ারি ২০১৯।
16. ↑
17. ↑